આંબેડકર એક અંત્યજ હતા. એટલે તેમને સવર્ણો તરફથી ઘણા અન્યાયો અને અપમાનો સહન કરવા પડેલા. પોતે ભણતા હતા તે પહેલાં, પોતે ભણતા હતા ત્યારે અને ભણી લીધા પછી પણ તેમણે અંત્યજ હોવાને નાતે પારાવાર અન્યાયો અને અપમાનો સહન કરેલા. એટલે અંત્યજને થતા અન્યાયો અને અપમાનો તેમને આત્મસાત થયેલા હતા. આંબેડકર અમેરિકા અને યુકે ગયેલ તેથી તેમણે સમાજશાસ્ત્ર ઉપર વધુ ચિંતન કર્યું હશે એમ લાગે છે. તેમના સંશોધન ગ્રંથો પણ આજ વિષય ઉપર છે. તેમનામાં ઉચ્ચવર્ણ પ્રત્યે કટૂતા ન હોવાનું કારણ તેમનું માનવશાસ્ત્ર ઉપરનું વૈજ્ઞાનિક ઢબે કરેલું ચિંતન હોઈ શકે છે.